การปฏิบัติตามขั้นตอนการป้องกัน
หลีกเลี่ยงสิ่งที่คุณได้สังเกตว่าเป็นสิ่งกระตุ้นให้เกิดอาการแพ้ สิ่งกระตุ้นให้เกิดอาการภูมิแพ้ที่พบได้บ่อย ได้แก่ อาหารบางชนิด ฝุ่น แมลงกัดต่อย สะเก็ดผิวหนังของสัตว์เลี้ยง ยาเสพติด น้ำยาง เชื้อรา และแมลงสาบ   เมื่อคุณออกไปกินข้าวข้างนอก ให้บอกพนักงานเกี่ยวกับการแพ้อาหารของคุณ ปกติร้านอาหารจะมีนโยบายที่เข้มงวดเพื่อช่วยหลีกเลี่ยงการเกิดอาการแพ้ อยู่ในบ้านช่วง 05:00 น. - 10:00 น. ถ้าคุณมีอาการแพ้ละอองเกสรดอกไม้ ปกติปริมาณละอองเกสรดอกไม้มักจะสูงสุดในช่วงเวลาดังกล่าว   ใส่หน้ากากและอุปกรณ์ป้องกันดวงตาถ้าคุณทำสวน อาบน้ำทันทีหลังจากนั้นเพื่อกำจัดฝุ่นหรือละอองเกสรดอกไม้ใดๆ ออก ทายาไล่แมลงเมื่อคุณออกไปข้างนอกเพื่อหลีกเลี่ยงไม่ให้แมลงกัดต่อย การหลีกเลี่ยงสารก่อภูมิแพ้นอกบ้านในที่สาธารณะนั้นเป็นเรื่องยาก แต่มีหลายอย่างที่คุณสามารถทำได้เพื่อทำให้บ้านของคุณปลอดภัยจากอาการแพ้  ปัดฝุ่นและดูดฝุ่นอย่างสม่ำเสมอ หาเครื่องดูดฝุ่นที่มีแผ่นกรอง HEPA เพื่อกรองอณูอนุภาคที่ก่อให้เกิดอาการภูมิแพ้ ใส่ปลอกหมอนและปูที่นอนของคุณด้วยปลอกหมอนหรือผ้าปูที่นอนกันไรฝุ่น คุณสามารถซื้อได้ทางออนไลน์ หรือร้านขายของใช้ในบ้าน หรือห้างสรรพสินค้ามากมาย มองหาผลิตภัณฑ์ทำความสะอาด เช่น Febreze Allergen Reducer ที่คุณสามารถใช้กับสิ่งต่างๆ เช่น เครื่องเบาะ พรม และผ้าม่านได้ อย่าสูบบุหรี่ข้างในบ้าน ใช้น้ำยาทำความสะอาดต้านเชื้อแบคทีเรียสำหรับห้องครัวและห้องน้ำของคุณ ระบายอากาศในห้องครัวและห้องน้ำของคุณโดยเปิดเครื่องระบายอากาศและพัดลม เพื่อหลีกเลี่ยงการเจริญเติบโตของเชื้อรา อาบน้ำสัตว์เลี้ยงสัปดาห์ละหนึ่งครั้งเพื่อลดสะเก็ดผิวหนัง ถ้าคุณมีอาการแพ้สัตว์เลี้ยงอย่างหนัก อย่านอนหลับกับสัตว์เลี้ยงของคุณ ซักเครื่องนอนในน้ำร้อนทุกหนึ่งหรือสองสัปดาห์ นี่จะช่วยฆ่าไรฝุ่นได้ ถ้าคุณลดสารก่อภูมิแพ้ในบ้านของคุณและใช้ยาแก้แพ้แล้วและคุณยังไม่เห็นว่าอาการบรรเทาลง ให้ไปพบแพทย์ผู้เชี่ยวชาญด้านโรคภูมิแพ้และขอรับการทดสอบอาการภูมิแพ้ การทดสอบเหล่านี้จะช่วยให้แพทย์ผู้เชี่ยวชาญด้านโรคภูมิแพ้และแพทย์ของคุณระบุอาการแพ้ได้แม่นยำและสามารถวางแผนการรักษาสำหรับคุณได้   คุณอาจจะมีปฏิกิริยาแพ้ต่อการทดสอบบางตัว สิ่งสำคัญก็คือต้องมีผู้เชี่ยวชาญด้านโรคภูมิแพ้ดำเนินการทดสอบการแพ้ใดๆ ก็ตาม วิทยาลัยโรคภูมิแพ้ หอบหืด และภูมิคุ้มกันวิทยาอเมริกา (The American College of Allergy, Asthma & Immunology) มีช่อง "ค้นหาแพทย์ผู้เชี่ยวชาญด้านโรคภูมิแพ้" บนเว็บไซต์ของพวกเขา   การทดสอบภูมิแพ้สามารถทำได้โดยการทดสอบผิวหนังหรือไม่ก็การทดสอบเลือด การทดสอบทางผิวหนังจะรวดเร็วและทดสอบสารก่อภูมิแพ้หลายชนิดในเวลาเดียวกัน ส่วนการทดสอบเลือดมักจะใช้ถ้าคุณมีภาวะทางผิวหนังที่รุนแรงหรือมีแนวโน้มที่จะมีปฏิกิริยาแพ้อย่างรุนแรงต่อการทดสอบผิวหนัง การรักษาตามธรรมชาติบางอย่าง อาจจะ ช่วยลดอาการภูมิแพ้ได้ คุณควรปรึกษาแพทย์ก่อนลองการรักษาใดๆ เสมอ รวมทั้งอันที่เป็นธรรมชาติหรือสมุนไพร แม้แต่การรักษาตามธรรมชาติก็สามารถเป็นอุปสรรคต่อภาวะทางการแพทย์และยาตามใบสั่งแพทย์ได้   อาหารเสริมวิตามินซี (วันละ 2,000 มิลลิกรัม) อาจจะช่วยทำให้อาการภูมิแพ้ดีขึ้นได้   สาหร่ายเกลียวทอง ซึ่งเป็นชนิดของสาหร่ายเขียวแกมสีน้ำเงิน อาจจะช่วยลดอาการ เช่น น้ำมูก การจาม และอาการคัดจมูก และยังอาจจะทำให้การตอบสนองของระบบภูมิคุ้มกันดีขึ้นได้อีกด้วย แม้ว่าจำเป็นต้องมีการศึกษาเพิ่มเติม ให้กินขนาด 500 มิลลิกรัม จำนวน 4-6 เม็ดต่อวัน   บัตเตอร์เบอร์ (Butterbur) (Petasites hybridus) ได้รับการแสดงว่ามีประสิทธิภาพในการลดอาการภูมิแพ้ เช่น คันตา และยังอาจจะบรรเทาโรคภูมิแพ้ทางจมูกได้อีกด้วย  หญิงที่ตั้งครรภ์ หญิงที่ให้นมบุตร และเด็กเล็กไม่ควรกินบัตเตอร์เบอร์ กินวันละ 500 มิลลิกรัมหรือตามแพทย์กำหนด   ไบมินเน (Biminne) เป็นสูตรสมุนไพรในยาจีนโบราณ มันได้รับการแสดงว่ามีประสิทธิภาพในการทำให้อาการภูมิแพ้ดีขึ้น  คุยกับแพทย์ก่อนที่จะกินไบมินเน บางงานวิจัยเสนอแนะว่าการฝังเข็มสามารถช่วยบรรเทาอาการโรคภูมิแพ้ได้ แม้ว่าจะต้องการการศึกษาเพิ่มเติมก็ตาม  คุยกับแพทย์เพื่อดูว่าการฝังเข็มเป็นตัวเลือกที่ดีสำหรับคุณหรือไม่   หน่วยงานด้านกฎระเบียบสำหรับแพทย์ฝังเข็มในสหรัฐอเมริกา คือ คณะกรรมการแห่งชาติเพื่อประกาศนียบัตรแห่งการฝังเข็มและการแพทย์แผนตะวันออก (National Certification Commission for Acupuncture and Oriental Medicine) ให้แน่ใจเสมอว่าคุณได้รับการรักษาโดยแพทย์ฝังเข็มที่ได้รับใบอนุญาต   โดยทั่วไปแผนประกันสุขภาพนั้นจะไม่ครอบคลุมไปถึงการฝังเข็ม ตรวจสอบกับผู้ให้บริการประกันของคุณ
หลีกเลี่ยงสารก่อภูมิแพ้. จัดการกับสารก่อภูมิแพ้ในบ้านของคุณ. ไปพบแพทย์ผู้เชี่ยวชาญด้านโรคภูมิแพ้เพื่อทดสอบอาการแพ้. ลองการรักษาตามธรรมชาติ. ลองการฝังเข็ม.
https://www.wikihow.com/Know-When-to-Take-Antihistamines
Taking Preventive Steps